**DISKUSIA S POPREDNÝM ARCHITEKTOM STANISLAUSOM DUKÁTOM NA TÉMU ENERGETICKÁ EFEKTÍVNOSŤ BUDOV**

**V technicky rozvinutých krajinách je ukončený vývoj a výskum nulových a energeticky aktívnych domov. Prechádza sa na ďalšiu fázu: ekologizácia urbanizovaných priestorov. Ako je to u nás? Čo z toho, k čomu sa dopracoval technicky vyspelý svet treba ako prvé aplikovať na Slovensku, ako to spraviť a s čím konkrétne začať?**

Slovenská komora stavebných inžinierov si Vás dovoľuje pozvať na odbornú diskusiu s popredným architektom – hosťujúcim profesorom Arch. Dipl.-Ing. Stanislausom Dukátom a s ďalšími prizvanými hosťami.

Cieľom diskusie bude odprezentovať poznatky, ku ktorým sa dopracoval technicky vyspelý svet v oblasti vývoja a výskumu nulových a energeticky aktívnych domov, zistiť aká je situácia v oblasti energetickej efektívnosti budov na Slovensku a navrhnúť vhodné postupy a priority pri aplikácii opatrení v našich podmienkach.

Architekt Dukát predstaví viacúčelovú občiansku stavbu vybudovanú pre potreby mesta s nulovou potrebou energie, ktorá bola realizovaná v rakúskom meste Koppl pri Salzburgu. O tom, ako aktívne uplatniť získané vedomosti a zručnosti zodpovedajúce európskym štandardom a požiadavkám dnešnej Európy budú diskutovať zástupcovia Slovenskej komory stavebných inžinierov, Slovenskej komory architektov, Slovenskej technickej univerzity, zástupcovia ministerstiev a hlavná architektka hlavného mesta SR Bratislavy Ing. Arch. Ingrid Konrad.

Diskutovať sa bude dňa **15. novembra 2018** v priestoroch **Slovenskej komory stavebných inžinierov, na Mýtnej 29 v Bratislave od 14:00 – 17:00 hod.**

Vstup je pre záujemcov bezplatný a registrácia je možná prostredníctvom on-line formuláru:

Prihlasovanie je možné cez [on-line prihlasovací formulár](https://www.gform.sk/form/m3tr084i-1edb53bb-706)

Diskusného stola sa bude možné zúčastniť osobne v priestoroch Slovenskej komory stavebných inžinierov, na Mýtnej 29 v Bratislave. Formou videoprenosu bude diskusia prepojená do jednotlivých regiónov Slovenska. Školiace miestnosti SKSI bude možné navštíviť v Bratislave, Trnave, Trenčíne, Žiline, Banskej Bystrici a v Košiciach. S cieľom priblížiť problematiku čo najväčšiemu spektru poslucháčov bude prenos diskusie vysielaný aj pre poslucháčov ukrajinskej vysokej školy „Prydniprovska State Academy of Civil Engineering and Architecture“.

Energetická efektívnosť a uvádzanie inovatívnych technológií do praxe sú cestou k šetreniu nákladov, zvyšovaniu konkurencieschopnosti a udržateľnosti, znižovaniu CO2, a teda aj k ochrane životného prostredia.

 Diskusia bude pozostávať z 2 častí:

**1. časť: 14:00 – 14:45 Budova s nulovou potrebou energie**

Prezentácia budovy s nulovou potrebou energie realizovanej v meste Koppl pri Salzburgu (viacúčelová občianska stavba pre potreby mesta)

**14:45 – 15:00 Diskusia**

**15:00 – 15:10 Coffee break**

**2. časť: 15:10 – 16:00 Ako aktívne uplatniť získané vedomosti a zručnosti zodpovedajúce požiadavkám dnešnej Európy?**

Technické riešenia a úlohy vyplývajúce z projektovania a činnosti autorizovaných inžinierov.

**16:00 – 16:15 Otázky a odpovede**

Slovenská komora stavebných inžinierov si vyhradzuje právo na zmenu miesta konania seminára. Ďakujeme za pochopenie.